Document ID: /roh_data/filtered/fineweb-2-filterrobots_roh.jsonl.gz/31678

Tump n'è betg bainvegnì. Sut quest motto han passa 1'000 persunas demonstrà questa saira cunter il WEF e surtut encunter la participaziun dal president american Donald Trump. La polizia saja stada al lieu cun ina truppa pli gronda, communitgescha la polizia da Turitg.
Curt suenter las 7 èn ils demonstrants marschads dal Helvetiaplatz en direcziun via da la staziun. La manifestaziun saja stada paschaivla. Suenter che la demonstraziun cunter il WEF era vegnida scumandada a Tavau han numerusas gruppaziuns da la sanestra sustegnì quella a Turitg. Er commembers da la PS dal Grischun èn sa participads a la demonstraziun.
Er a Genevra, Losanna e Friburg èn pliras tschient persunas idas sin via per demonstrar cunter il president american Donald Trump e sia visita al Forum economic mundial a Tavau.
RR novitads 20:00